  Анжелика Тихонова корреспондент Дунне вылын коронавирус инфекци вӧлмон югдурен сэрен Татарстанысь удмуртъёслэн лулчеберетъя йӧскалык автономизы сяме пырем «Гырон быдтон» шулдыръяськонэз онлайн амалэн ортчытэ. Ужрад 15-тӥ инвожоысен 27-тӥ инвожоозь кыстӥськоз. Со сярысь ивортодэтъя «Удмуртия» агентстволэн корреспондентэзлы автономилэн быдэсъясь кивалтӥсез Марина Иванова вераз. Ужрад таӵе амалэн нырысьсэ ортчытӥське но Татарстан но, удмуртъёслэн автономизы понна но тунсыко, бадӟым опыт луэ, пусъе Марина Иванова. Азьвыл та выллем ужрадъёс ӟучъёс, но поръёс радъязы. Соослэсь ужрадъёссэс трос гинэ учкисьёс люкаськизы. Ми но со малпанлэсь мылкыд басьтӥм но праздник лэсьтӥськом. Та праздникмы милям Огырчи ёросэн валче ортче. Туэ Гырон быдтонмы Огырчи ёросын луыны кулэ вал. Соос 20 ар витизы та праздникез но мылкыдзы ӧжытак куашказ. Малы ке шуоно Удмуртия матын, соин ик шулдыръяськонмес туж бадӟым, чебер карыса лэсьтэммы потэ вал, Удмуртиысь куноосмес ӧтьыса, матын бере. Туж но трос куноос ӧтиськомы вал, но вот озьы луыса потӥз Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезОнлайн амалэн «Гырон быдтон» кык арняем марафон сямен ортчоз. Со понна ужрадэз радъясьёс «YouTube» вотэсын нимысьтыз  кылдытӥзы. Отчы ужрад улсын лэсьтӥськись вань видеоосты поттозы. Милям 12 автономимы вань ёросъёсын. Котькуд нуналэ одӥг автономилэн нуналэз луыса потоз. Отын вань валтӥсь ужрадъёс, кудъёсыз программая луыны кулэ, со тӧроослэн приветствизы, собере милям вань «Удмурт выжыкыл» рубрикамы, таяз рубрикае вань учкисьёс пыриськыны быгато. Флешмоб кадь лэсьтӥськом ми сое. Удмуртиын но сыӵе флешмоб вал кадь. Собере мукет рубрикамы - со мастер-классъёс Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезМарина Иванова пусъе, соос Удмуртиысь киужъя центрен туж эшъяськизы но валче ужан пумысен вераськизы. Соин ик мастер-классъёс улсын соослэн но ужъёссы возьматэмын луозы. Нош бигерысь удмуртъёслэсь ужъёссэс - соос поттозы. Озьы ик мастер-классъёс улсын пӧраськыны дышетозы: перепечен, пельнянен кутскыса, Татарстанысь удмуртъёсын гинэ пӧраськись аспӧртэм сиёнъёс дорозь. Со, валамон ини, дышем сямъя ӟыгыръяськонъёсты, вераськонъёсты, шудо синъёсты уз вошты, но, озьы ке но, туэ таӵе амалэн ужалом Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезУжрадъёслэн валтӥсь нуналзы 27-тӥ инвожое ортчоз. Учкисьёсты Татарстанлэн, Удмуртилэн кивалтэтъёссы ӟечкылалозы. Озьы ик со нуналэ мастер-классъёсын «Удмурт базар» ортчытозы. Кызьы пусъе Марина Иванова, Удмуртиын чеберлыко киуж ласянь ваньмыз синмаськымон лэсьтӥське, сӧзнэт умой радъямын. Нош Татарстанысь удмуртъёс дорын югдур мукетгес. Удмуртиын ӧнерлыко муртъёс ужало ке, татын ас понназы вырись кибашлыос гинэ. Соин ик ужъёссы но сокем ушъяськымон, вузамон ӧвӧлгес на. Соин ик ми, Татарстанысь удмуртъёслэн лулчеберетъя йӧскалык автономизы, элькун кивалтэтэн валче таӵе ӵектос малпаны кариським. Но пандемия кутскемен, малпанмес улонэ пыӵатыса ӧм вуттэ. Соин ик ӵектосмес таӵе амалэн ужанэ ӧръяно луиз. Со кибашлыослы «ZOOM-ын» онлайн площадка, кудаз соос ас ужъёссэс возьматыны но вузаны быгатозы. Ми, шуом, басьтӥськом вить кибашлыосты, кудъёсыз ас ужъёсынызы тодматыны быгатозы, азьланяз адямиослэн ог-огзылы басьтыны-вузаны контактъёссы мед луозы шуыса Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезРадъясьлэн верамезъя, та ужрадлы, пӧртэм хакеръёслэсь но мукет йыртэмасьёслэсь утиськон понна, нимысьтыз целевой аудитория кылдытӥзы. Со – Татарстанысь удмурт фольклор коллективъёсы пыриськисьёс. Но мукет мылкыд карисьёс луизы ке, кылсярысь, Удмуртиысь, соослы но туж шумпотозы но пӧлазы пыртозы. Милям луозы дэремъя, чыртывесь, такъя лэсьтонъя, куиськонъя кибашлыосмы. Котькудзылы ми ас уженызы тодматыны 20 минут дыр сётом. Кылсярысь, дэрем сярысь вераськон ке, кыӵе со луыны кулэ, кыӵе люкетъёсыз солэн. Котькуд кибашлы ас уженыз тодматоз но пумаз ас услугаоссэ ӵектыны быгатоз. Оскиськом, ужмы пӧрмоз Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезОзьы ик вань мылкыд карисьёс «Печь-перепеч» акцие пыриськыны быгатозы. Кызьы шуэ Марина Иванова, «перепеч пыжом быдэс дуннеен». Ужрад озьы ик «ZOOM» платформаын ортчоз. Отчы пыриськон понна  куриськон келяно луоз. Акци улсын перепеч пыжыны дышетозы, вераськозы. Ужрадэз Татарстанысь удмуртъёслэн лулчеберетъя йӧскалык автономизылэн огез азьветлӥсез Марина Матвеева нуоз. Юон дырын пукон сямен со луоз. Перепеч пыжытозь, кырӟаса но, вераськыса но вуттом. Отчы но туж трос адями мед пыриськоз вал. Быдэс дуннеысь. Малы ке шуоно огшоры празднике адямиос ваньзы лыктыны уг быгато, нош интернет сыӵе луонлык сётэ. Малы бен ӵошен уд пукы, уд вераськы, чай уд юы, виртуально ке но. Со сыӵе вань дуннеысь удмуртъёсты огазеян акция шуыса малпасько Марина Иванова, Татарстанысь удмуртъёслэн лулчеберетъя йӧскалык автономизылэн быдэсъясь кивалтӥсезСо сяна 26-27 инвожое удмурт егитъёслэн «БиГерд»  ортчоз. Озьы ик онлайн амалэн. Отчы 14-35 аресъем егитъёс пыриськозы. Туэ форумез егит нылаш, Татарстанысь удмуртъёслэн лулчебертъя йӧскалык автономизылэн егитъёслэн огазеяськоназы пыриськись Ольга Чайникова радъя. Форум улсын дышетонъёсты Удмуртиысь Дарали Лели, Казаньысь Павел Александров но ачиз Марина Иванова нуозы. Озьы ик пӧлазы Огырчи ёросысь Варклед-Бӧдья гуртысь «Инвис» ансамблен кивалтӥсь Наталья Матвеева пыриськоз. Егитъёсты ӵектосъёс гожъяны, ас творчествоен коньдон поттыны, ужрад дасяны дышетозы, озьы ик удмурт шудонъёсын тодматозы.  Егитъёс понна мукет ужрадъёс но онлайн амалэн чакламын на. Шулдыръяськонлэн быдэсак программаеныз  тодматскыны луоз.  Тодэ вайытом, Удмуртиын Гербер йӧскалык шулдыръяськонэз гудырикошконлы выжтӥзы. Тегъёс: Мерлык йӧскалыклулчеберет Гербер удмуртъёс Татарстан  